Panama (štát)

thumb|Prvá mapa Panamy ako nezávislej krajiny (1903)
**Panama** je štát na pomedzí Južnej a Strednej Ameriky kontrolujúci strategický Panamský prieplav. Jeho susedmi sú na východe Kolumbia a na západe Kostarika. Počet obyvateľov presahuje 3 milióny. Hlavným mestom je Panama City. Svetový význam má Panamský prieplav medzi Atlantickým a Tichým oceánom.

## Geografia
Západnú časť Panamy prestupuje vulkanické pohorie *[[Cordillera de Talamanca]]*, ktoré zasahuje až do Kostariky. Tu sa tiež tyčí najvyššia hora Panamy – Volcán Barú (známy tiež ako Chiriquí ). Ďalej na východ sa tiahne až takmer k prieplavu horské pásmo *Serrania de Tabasará*. Po oboch stranách pohoria sa rozkladajú pobrežné nížiny, len na polostrove Azuero na juhu Panamy sa terén od pobrežia Panamského zálivu opäť strmo zdvíha. Východne od Panamského prieplavu prebiehajú paralelne s pacifickým aj karibským pobrežím dva nižšie horské oblúky, ktoré na úplnom východe uzatvárajú najrozsiahlejšiu panamskú nížinu. Národné parky v Paname (napr. NP Coiba, NP Darién alebo NP La Amistad) a ďalšie chránené územia pokrývajú na 34 % rozlohy štátu. Najvýznamnejším súostrovím patriacim Paname je Perlové súostrovie v Panamskom zálive.

V roku 2005 pokrývali lesy 59,2 %, savany zaberali len 0,2 % územia štátu, poľnohospodárska pôda 37,9 %. V Paname je viac ako 500 riek, pričom na niektorých sú priehrady, ktoré slúžia na produkciu elektriny a plnia kľúčovú úlohu pri zásobovaní kanála vodou.

## Podnebie
Podnebie Panamy je horúce a vlhké po celý rok, v západných horách je podstatne chladnejšie. Na karibskom pobreží spadne ročne 2 500 –  zrážok, tichomorské je výrazne suchšie.

## Dejiny
Územie Panamy bolo pôvodne osídlené Indiánmi, ale od začiatku 16. storočia krajinu objavovali a okupovali Španieli. Kolumbus sa objavil pri jej brehoch už roku 1502, čo bol začiatok jej začlenenia do španielskych kolónií, kde zotrvala cez 300 rokov. Ako strategické najužšie miesto v Amerike medzi Pacifikom a Atlantikom sa stala Panama rýchlo miestom čulého obchodného a tranzitného ruchu. V prvej fáze vznikla medzi oceánmi cesta, neskôr ju nahradila železnica a na začiatku 70. rokov 19. storočia sa začal napĺňať dávny sen námorníkov, keď sa začal budovať Panamský prieplav prehradením rieky Río Chagres priehradou, pričom vzniklo Gatúnské jazero.

So stavbou začala *Francúzska Všeobecná spoločnosť medzioceánskeho prieplavu*, ktorá ale cez značné výdaje na začiatku 20. storočia ekonomicky skrachovala. V týchto rokoch bola Panama stále súčasťou nezávislej Kolumbie, čo sa nepáčilo USA, ktoré zinscenovali v krajine revolúciu, ktorá viedla k vyhláseniu nezávislosti roku 1903 a k preneseniu práv a záväzkov na stavbu kanálu na Spojené štáty. Nasledovalo podpísanie zmluvy medzi Panamou a USA, ktorá zaručovala USA kontrolu 16 kilometrov širokého pásma okolo Panamského prieplavu. USA vyplatili Paname jednorazový poplatok 10 miliónov dolárov a poskytli prísľub platenia každoročného poplatku vo výške 250 000 dolárov.

Pri stavbe železnice a neskôr prieplavu zahynulo obrovské množstvo robotníkov na následky malárie a žltej zimnice. Aj cez tieto útrapy bol ale kanál dokončený a prvá skúšobná plavba  dlhým kanálom sa uskutočnila roku 1913, slávnostné otvorenie potom 15. augusta roku 1914. Dnes je prieplav strategickou tepnou skracujúcou cestu medzi oceánmi. Pre narastajúcu dopravu a nové lode sa stal prieplav nedostatočný, preto sa v nedávnej dobe pristúpilo k jeho rozširovanie, napriek tomu však ním stále nemôžu preplávať obrovské kontajnerové lode. Prieplav prekonávajú 2 pevné mosty (Puente de las Américas a Puente Centenario), ktoré zaisťujú kontinuity Panamericany.

V roku 1979 predala správu nad prieplavom americká vláda Paname, ale až do prvého dňa roku 2000 si ponechala právo kontrolovať preplávanie lodí a vojensky ho brániť.

V 80. rokoch zosilnel vplyv armády v krajine. V čele armády stál generál Manuel Noriega, ktorý v roku 1989 zrušil voľby, v ktorých vyhrala opozícia. V decembri 1989 schválil americký prezident George H. W. Bush vojenskú operáciu proti režimu generála Noriegu, ktorá mala za cieľ ochrániť americké práva, brániť a prevádzkovať prieplav a predať Noriegu spravodlivosti. V súčasnosti je Panama jednou z mála krajín na svete, ktoré nedisponujú stálou armádou.

## Hospodárstvo
Vďaka výhodnej zemepisnej polohe patrí panamské hospodárstvo k jedným z bohatších v Strednej Amerike. Panamská ekonomika je založená na službách, ktoré tvoria 78% HDP. Hrubý domáci produkt Panamy v roku 2012 vzrástol o 10,8%, napriek tomu žije asi 14% populácie v chudobe.

Pod panamskou vlajkou je registrovaných vyše 3000 lodí, pretože registračné poplatky sú malé a pracovné zákony veľmi benevolentné. Pätina populácie je zamestnaná v poľnohospodárstve, ktoré vytvára 6% HDP. Najvýznamnejšie poľnohospodárske produkty sú banány, cukrová trstina, káva, kukurica a ryža. Väčšina priemyselnej produkcie zostáva na území Panamy a slúži na uspokojenie domácej potreby.

Sektor služieb je tvorený predovšetkým prevádzkovaním prieplavu a bankovníctvom. Nemalou mierou prispieva aj Bezcolná zóna Colón, ktorá je druhou najväčšou bezcolnou zónou na svete. Medzinárodný obchod zároveň podporuje fakt, že oficiálnou menou Panamy je okrem tunajšej Balboa aj americký dolár.

V roku 2008 patrili medzi najvýznamnejšie exportné položky predovšetkým produkty poľnohospodárstva, rybolovu a akvakultúry. Menovite banány, káva, vodný a cukrový melón a ďalšie ovocie a zelenina, ďalej potom tuniak, krevety a ďalšie morské plody. Významnú úlohu pri tvorbe HDP zohral i turizmus, ktorého príjmy predstavoval v roku 2009 9,3% štátneho HDP.

## Obyvateľstvo
V roku 2010 žilo v Paname 3 405 813 osôb. Väčšinu obyvateľstva tvoria mestici. Podľa sčítania obyvateľstva v roku 2010 žilo v Paname 313 289 ľudí afrického pôvodu  a 417 559 obyvateľov indiánskeho pôvodu. Okrem španielčiny má od 26. novembra 2010 status oficiálneho jazyka 7 najrozšírenejších indiánskych jazykov (Ngöbe, Kuna, Emberá, bugle, Wounaan, Naso tjerdi a Bri-Bri). Ďalším rozšíreným jazykom je angličtina.

Najvýznamnejšie indiánske etnika sú:
* Ngöbe – 260 058 osôb
* Kuna – 80 526 osôb
* Emberá – 31 284 osôb
* Bugle – 24 912 osôb
* Wounaan – 7 279 osôb

### Vývoj počtu obyvateľov
*Počet obyvateľov*

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize = width:550 height:373
PlotArea = left:50 bottom:50 top:30 right:30
DateFormat = x.y
Period = from:0 till:3500000
TimeAxis = orientation:vertical
AlignBars = justify
ScaleMajor = gridcolor:darkgrey increment:1000000 start:0
ScaleMinor = gridcolor:lightgrey increment:250000 start:0
BackgroundColors = canvas:sfondo

BarData=
  bar:1911 text:1911
  bar:1920 text:1920
  bar:1930 text:1930
  bar:1940 text:1940
  bar:1950 text:1950
  bar:1960 text:1960
  bar:1970 text:1970
  bar:1980 text:1980
  bar:1990 text:1990
  bar:2000 text:2000
  bar:2010 text:2012

PlotData=
  color:barra width:20 align:left

  bar:1911 from:0 till: 336742
  bar:1920 from:0 till: 446098
  bar:1930 from:0 till: 467459
  bar:1940 from:0 till: 622576
  bar:1950 from:0 till: 805285
  bar:1960 from:0 till: 1075541
  bar:1970 from:0 till: 1428082
  bar:1980 from:0 till: 1805287
  bar:1990 from:0 till: 2329329
  bar:2000 from:0 till: 2839177
  bar:2010 from:0 till: 3405814

PlotData=

  bar:1911 at: 336742 fontsize:S text: 336.742 shift:(-8,5)
  bar:1920 at: 446098 fontsize:S text: 446.098 shift:(-10,5)
  bar:1930 at: 467459 fontsize:S text: 467.459 shift:(-10,5)
  bar:1940 at: 622576 fontsize:S text: 622.576 shift:(-10,5)
  bar:1950 at: 805285 fontsize:S text: 805.285 shift:(-10,5)
  bar:1960 at: 1075541 fontsize:S text: 1.075.541 shift:(-10,5)
  bar:1970 at: 1428082 fontsize:S text: 1.428.082 shift:(-10,5)
  bar:1980 at: 1805287 fontsize:S text: 1.805.287 shift:(-10,5)
  bar:1990 at: 2329329 fontsize:S text: 2.329.329 shift:(-10,5)
  bar:2000 at: 2839177 fontsize:S text: 2.839.177 shift:(-10,5)
  bar:2010 at: 3405813 fontsize:S text: 3.405.813 shift:(-10,5)

TextData=
  fontsize:S pos:(20,20)
  text:"Zdroj: Stat. úrad"



## Administratívne členenie
Panama sa skladá z 9 provincií a 5 *"comarcas"* (územie, kde podstatnú časť obyvateľstva tvoria pôvodné indiánske kmene).

## Referencie


## Pozri aj
* Panamská šija
* Panamský prieplav
* Panamské prieplavové pásmo
* Hispanoamerika
* Stredoamerické a karibské hry
* Stredoamerický integračný systém

## Iné projekty

## Externé odkazy
*  Oficiálne turistické informácie o krajine
* Amnesty International Report 2011 
* Freedom House - Panama (2011)
* CIA - The World Factboox - Panama 
* Encyclopaedia Britannica - Panama

## Zdroj
* OPATRNÝ, Josef. Panama. Praha : Libri, 2004. ISBN 80-7277-216-3
* 


Kategória:Členovia OSN
Kategória:Štáty v Strednej Amerike
Kategória:Štáty v Severnej Amerike